Pirkimo sąlygų 2 priedas

**KAUNO TADO IVANAUSKO ZOOLOGIJOS MUZIEJAUS**

**EKSPOZICIJOS PROJEKTO,**

**INSTALIACIJŲ IR JOMS REIKALINGOS ĮRANGOS**

**ĮSIGIJIMO IR EKSPOZICIJOS ĮRENGIMO**

**TECHNINĖ SPECIFIKACIJA**

Kauno Tado Ivanausko zoologijos muziejaus (toliau – Muziejus) ekspozicija skirta supažindinti visuomenę su pasaulio ir Lietuvos gyvūnijos įvairove, raida, gamtiniais saitais, būkle, zoologijos mokslu, eksponuoti gyvūnijos, kaip žmonijos gamtinės aplinkos, materialiuosius ir nematerialiuosius liudijimus, atsižvelgiant į informacinės visuomenės būdo bruožus ir šiuolaikines galimybes, skatinti visuomenės aplinkosauginį sąmoningumą ir formuoti gamtosaugines vertybes.

Inovatyvios ekspozicijos projektavimo ir įrengimo paslaugų tikslas – sukurti interaktyvią, edukacinę, emociškai įtraukiančią ir chronologiškai bei moksliškai pagrįstą ekspoziciją apie žmogaus ir gyvūnų santykių raidą ir Muziejaus istoriją. Ekspozicija skirta įvairiai auditorijai: vaikams, šeimoms, moksleiviams, turistams. Ekspozicijoje numatyta sukurti naratyvinį pasakojimą, perteikiantį ne tik istorinę medžiagą, bet ir aktualius šiuolaikinius iššūkius – gyvūnų apsaugą, medžioklės raidą, nykstančias rūšis.

Pirkimas į dalis neskaidomas, nes tai yra vientisas neskaidomas objektas – ekspozicijai yra keliami kūrybingumo, inovatyvumo, savitumo, individualumo ir objektyvaus originalumo reikalavimai. Atsižvelgiant į tai, kad ekspozicija bus įrengta pagal parengtą projektą, turi būti išlaikytas vientisumas. Ekspozicijos įrengimas yra sukurto kūrinio (ekspozicijos) įgyvendinamoji stadija, ir, nepriklausomai nuo jo techninės ir fizinės būklės, yra autoriaus / dizainerio vientisas kūrinys. Ekspozicija yra daugialypė, turinti daugybę tikslų bei sudedamųjų dalių, sudarančių vientisą kūrinį. Ekspozicijoje turi derėti pats interjeras (grafinis dizainas, apšvietimas, grindų, sienų dangos), eksponatai, edukaciniai elementai, kt. Įrengimo metu tenka kūrybiškai pritaikyti projekto (plokštumos) sprendinius konkrečiai erdvei. Patį procesą sudaro daugybė sudedamųjų dalių, tad labai svarbus jos įrengimo eiliškumas, kad nereikėtų keisti, perdaryti jau atliktų darbų.

Atsižvelgiant į tai, kad Lietuvoje yra pakankamai specializuotų subjektų, galinčių įrengti ekspozicijas ir nesudaro kliūčių konkuruoti ekspozicijų įrengimo rinkoje, yra pagrindas pirkimo neskaidyti į dalis, taikant Viešųjų pirkimų įstatymo 28 straipsnio 2 dalį.

**BENDRI REIKALAVIMAI**

1. Suprojektuoti ir įrengti Kauno Tado Ivanausko zoologijos muziejaus Medžioklės raidos ir Muziejaus istorijos ekspozicijas – efektyviai, racionaliai panaudojant patalpas, jų plokštumas, tūrius pagal Muziejaus poreikius, nurodytus šioje specifikacijoje.
2. Ekspozicija turi būti įtraukianti, įrengta interaktyviai, skatinanti domėtis, sužinoti, pažinti. Ekspozicijos aplinka turi būti pritaikyta:

2.1. šeimoms su vaikais;

2.2. asmenims su negalia;

2.3. Ekskursijų grupėms (numatomos lankytojų grupės: moksleiviai, studentai, Lietuvos ir užsienio turistai, senjorai);

2.4. individualiems lankytojams.

1. Ekspozicijos projektavimas ir įrengimas turi būti pagrįstas kūrybiškumo ir lankstumo principais, t. y. įvertinus skirtingus poreikius ir galimybes, atsižvelgiant į informacijos sudėtingumą ir / ar specifiškumą, parenkant tinkamas išraiškos priemones, būdus, pritaikant skirtingoms temoms. Idėjos išpildymui turi būti sukurti skirtingi scenarijai, atsižvelgiant į 2 punkte paminėtų tikslinių auditorijų poreikius, vaizdo siužetai, padaryti video / audio įrašai.
2. Ekspozicija yra tęstinė, todėl gali būti apjungta stilistiškai kaip nedaloma visuma, tačiau potemės, kurios bus atskleistos atskirose erdvėse, gali turėti skirtingus stilistinius atspalvius, skirtis savo nuotaika, emocine aplinka.
3. Eksponatai turi būti išeksponuoti atitinkamoje, saugioje eksponatams įrangoje pagal pateiktus aprašymus prie atskirų temų.
4. Pateiktus tekstus redaguoja ir į anglų kalbą išverčia Paslaugos teikėjas.
5. Ekspozicijos įranga turi būti patikima ir pritaikyta kasdieniam naudojimui, apjungta į estetišką visumą. Erdvėms įrengti gali būti naudojami įvairūs išraiškos būdai ir formos, medžiagos ir technologijos (interaktyvūs ir / ar skaitmeniniai stendai, kompiuteriniai terminalai su liečiamaisiais ekranais, garso, šviesos, vaizdo ir kiti efektai, trimačios grafikos, papildytos realybės, hologramų vaizdo technologija ir kitos modernios technologijos), leidžiančios lankytojams ir per pojūčius dalyvauti pažinimo procese.
6. Ekspozicija ir / arba jos elementai turi būti pritaikyti įvairaus amžiaus bei asmenų su negalia (ir asmenų su nematoma negalia) poreikiams, pateikiant skirtingo lygio informaciją ir / ar vizualizaciją, naudojant įvairius įtraukimo būdus.
7. Rengiant Ekspozicijos interjero įrengimo projektą būtina užtikrinti pasirenkamų sprendinių kokybę, siekiant geriausio kainos ir kokybės santykio. Taip pat turi būti atsižvelgta į techninių sprendimų draugiškumą aplinkai.
8. Ekspozicija turi turėti galimybę būti tobulinama ir atnaujinama, turi būti galimybė vienus eksponatus pakeisti kitais be naujų kapitalinių investicijų. Muziejaus darbuotojai įrengimo stadijoje turi būti apmokyti naudotis įranga (kompiuterine, vaizdo ir garso, kt.), atnaujinti informaciją, ją papildyti ir pan.

10. Ekspozicijoje svarbu:

10.1. patrauklia forma, pagrindžiant pasirinktus sprendimus, pateikti muziejaus atrinktą medžiagą ir informaciją, kuri padėtų pristatyti temą.

10.2 sudaryti edukacijos galimybes skirtingo amžiaus lankytojams: per įvairias individualias ugdomąsias veiklas, žaidimų formas ir t. t. suteikti pagrindinių žinių apie kraštą, medžioklės istorijos etapus, svarbiausius įvykius, objektus, gyvūnų rūšis, personalijas.

10.3. estetiškai ir patogiai pateikti pagrindinius tekstus ir etiketes lietuvių / anglų kalbomis, kurie būtų trumpi, bet informatyvūs, aiškūs.

11. Ekspozicijoje privaloma saugiai eksponuoti originalus ir numatyti apsaugą ypač vertingiems eksponatams.

1. Projektinį pasiūlymą (pateikiamas A voke Techninis pasiūlymas), kurį pateikia pirkimo dalyvis, sudaro šie dokumentai:

12.1. aiškinamasis raštas (A4 formato, šrifto dydis – 12) su koncepcijos / idėjos pagrindimu, meninių ir techninių sprendinių išaiškinimu;

12.2. Patalpų (nurodytų Techninės specifikacijos 1 lentelėje), kuriose projektuojama Ekspozicija, sprendiniai:

12.2.1. Ekspozicijos abiejų patalpų, t. y. Medžioklės raidos salės ir Istorinės ekspozicijos vizualizacijos – t. y. ne mažiau kaip 3 (trys) vizualizacijos kiekvienai erdvei ir 1 (viena) vizualizacija fojė erdvei, konkrečiai perteikiančios erdvės pagrindinę temą, kur matytųsi galimi įrengiamos ekspozicijos sprendimai ar jos dalys (akcentai);

12.2.2. paaiškinamieji vizualizacijų aprašymai;

12.2.3. vaizdo įrašų ar animacijos siužetų rašytinis arba pieštinis (kadruotės) scenarijus Medžioklės raidos ekspozicijai. Vizualizuoti ir aprašyti vaizdo įrašų eksponavimo būdą.

12.2.4. planą, kuriame privalomai turi būti pažymėti baldai ir objektai (terminalai, maketai ir kt.), jų išdėstymas (M 1:100 arba 1:50). Plane gali būti ir kita papildoma informacija;

12.2.5. kiekvienos patalpos visų sienų išklotines;

12.2.6. sprendimų aprašymus, pagrįstus viešai prieinama informacija.

**SPECIALŪS REIKALAVIMAI**

1. Konkurso dalyviams suteikiama galimybė atvykus į vietą susipažinti su esama situacija. Apie atvykimą reikia informuoti Kauno Tado Ivanausko zoologijos muziejaus kontaktinį asmenį – Roką Cicėną, tel. +370 616 04 119, el. paštas: rokas.cicenas@zoomuziejus.lt
2. Ekspozicijai įrengti reikalaujama naudoti kokybiškas, patvarias medžiagas. Vaizdinės priemonės turi būti atsparios aplinkos ir mechaniniam poveikiui, paviršiai turi būti lengvai valomi ir dezinfekuojami.
3. Ekspozicija turi būti, kiek įmanoma labiau, pritaikyta ir asmenų su negalia poreikiams.

**REIKALAVIMAI EKSPOZICIJAI**

17. Ekspozicijos erdvių interjeras negali būti tipinis, kartotinis. Erdvių interjeras kuriamas pagal muziejaus pateiktą informaciją – temas, potemes, joms atskleisti atrinktus eksponatus bei pagal konkurso dalyvio pateiktus sprendimus.

18. Nustačius laimėtoją, reikalingą pirminę informaciją ekspozicijai įrengti *(tekstus, nuotraukas, eksponatų informaciją, kt.)* pateiks Muziejus*.* Ją eksponavimui turės paruošti paslaugų teikėjas (pvz., idėjos išpildymui sukurti scenarijus, vaizdo siužetus, padaryti video / audio įrašus, pritaikyti kitus atitinkamus formatus, pagaminti maketus, schemas, žemėlapius, pjūvius ir pan.), papildyti naujais sukurtais vieningos stilistikos vizualiniais elementais (originaliomis nuotraukomis, iliustracijomis, siužetais ir pan.).

**EKSPOZICIJOS ĮRENGIMO REIKALAVIMAI**

19. Paslaugos teikėjas atsako už visų interjero įrengimo darbų kokybę. Įrengiant Ekspoziciją būtina laikytis Lietuvos Respublikos įstatymų, techninių reglamentų ir kitų teisės aktų.

20. Už šių darbų organizavimą ir atlikimą atsakingas Paslaugos teikėjas. Ekspozicinių erdvių plotai ir trumpa jų charakteristika nurodyta šios techninės specifikacijos 1 ir 2 lentelėse.

21. Ekspozicijų interjeras turi būti suprojektuotas ir įrengtas taip, kad įrengimo metu ir galutiniame rezultate nebūtų pablogintos ar pakeistos pastato savybės: esminiai statinio reikalavimai, visų pastato savybių visuma, inžinerinių sistemų veikimas, kt.

22. Įrengiant Ekspozicinių erdvių interjerą Paslaugos teikėjas turi teisę nukrypti nuo projekto brėžinių ar specifikacijų, daryti pakeitimus, suteikti papildomas paslaugas ar keisti naudojamas medžiagas tik gavęs Užsakovo sutikimą raštu. Apie visus reikalingus pakeitimus ir papildomų paslaugų poreikį Paslaugos teikėjas privalo informuoti Užsakovą raštu, nepradėjęs jokių pakeitimų.

26. Visai Paslaugos teikėjo įrengtai įrangai, baldams turi būti **suteikiama 24 mėnesių garantija**. Visa grafinė medžiaga (nuotraukos, tekstai, piešiniai ir pan.) turi būti atspausdinta kokybiškai ant šviesos poveikiui atsparių medžiagų, **suteikiant 5 metų garantiją**. Paslaugos teikėjas parengia ir pateikia Užsakovui detalias naudojimo ir priežiūros instrukcijas, atitinkančias Užsakovo reikalavimus, kad Užsakovas galėtų tinkamai eksploatuoti, prižiūrėti, reguliuoti ir taisyti įrengtas sistemas. Instrukcijos turi būti pateiktos lietuvių kalba. Pateikiamos instrukcijos:

23.1. saugaus naudojimo aprašymas;

23.2. įrenginių techniniai pasai;

23.3. įrenginių techniniai ir naudojimo duomenys;

23.4. techninio aptarnavimo aprašymas;

23.5. garantiniai įsipareigojimai, kt.

24. Visos medžiagos, gaminiai ir įranga turi būti pateikti su:

24.1. gamintojo rekvizitais;

24.2. specifikacija;

24.3. informacija ar medžiaga skirta interjerui ar eksterjerui;

24.4. pagaminimo data.

25. Užsakovas turi teisę atmesti medžiagų, gaminių ar įrenginių pasiūlymus be jokių papildomų išlaidų, jei jie neatitinka projekto techninės specifikacijos reikalavimų. Tokiu atveju Paslaugos teikėjas turi pateikti kitas medžiagas, gaminius ar įrenginius, kurie atitiktų techninę specifikaciją.

26. Konstrukcijų, gaminių, medžiagų ir įrenginių ir kt. elementų pristatymą į vietą organizuoja Paslaugos teikėjas.

27.Visos konstrukcijos, gaminiai, medžiagos ir įranga turi būti nauji, atitikti projekto techninėse specifikacijose ir brėžiniuose nurodytus kokybės reikalavimus bei būti sertifikuoti arba nustatyta tvarka pripažinti tinkamais naudoti Lietuvoje ir turėti atitikties įvertinimo dokumentą.

28. Ekspozicijos erdvių interjero įrengimo metu konstrukcijos, gaminiai, medžiagos ir įrenginiai turi būti saugomi taip, kad nepablogėtų jų kokybė, kad kiekvieną produktą būtų galima lengvai patikrinti. Būtina laikytis kiekvieno produkto nurodytų saugojimo reikalavimų ir gamintojo pateiktų galiojančių nuorodų.

29. Jei įrengiant Ekspozicines erdves būtų pažeistos ar kitaip sugadintos konstrukcijos, gaminiai, medžiagos ir įrenginiai dėl Paslaugų teikėjo kaltės, jie turi būti pakeisti naujais Paslaugos teikėjo sąskaita.

30. Už konstrukcijų, gaminių, medžiagų ir įrengimų nuostolius ar apgadinimus pilnai atsako Paslaugos teikėjas.

31. Paslaugos teikėjas yra atsakingas už Ekspozicijos įrengimo koordinavimą su subteikėjais ir subrangovais, jeigu jie bus pasitelkti.

32. Paslaugos teikėjas sudaro Ekspozicijos erdvių įrengimo grafiką ir suderina jį su Užsakovu. Ekspozicijos įrengimo metu Paslaugos teikėjas užtikrina, kad Ekspozicijos erdvės būtų įrengiamos teisingai pagal projekto reikalavimus. Visi trūkumai/klaidos atsiradę dėl Paslaugos teikėjo kaltės papildomai neapmokami.

33. Darbo sąlygos ir kiti faktoriai (pvz., gamtinės sąlygos ir pan.), turintys poveikį Ekspozicijos įrengimui, turi būti numatyti iš anksto. Būtina įvertinti paslaugų teikimo eiliškumą, kad vėlesniais darbais nebūtų pakenkta (sugadinta) paslaugų teikimo metu jau įrengtiems elementams.

34. Baigus montuoti mechanines, elektrines ar kitas sistemas ir įrangą Paslaugos teikėjas turi jas išbandyti dalyvaujant Užsakovui. Visas bandymams ir apžiūrai reikalingas priemones suteikia Paslaugos teikėjas.

35. Gaminių, įrangos, medžiagų bei intelektualios-kūrybinės medžiagos pavyzdžiai turi būti pademonstruoti Užsakovui priimtina forma likus ne mažiau nei 2 savaitėms iki jų įrengimo pradžios sutikimui/patvirtinimui gauti.

36. Erdvės turi būti įrengiamos pagal projekto sprendinius ir panaudotų gaminių gamintojų pateiktas instrukcijas, taikant tinkamus metodus bei naudingą gamybinę patirtį ir laikantis Lietuvos Respublikoje galiojančių kokybės ir technologijos reikalavimų.

37. Paslaugos teikėjui tenka Lietuvos Respublikos įstatymų nustatyta administracinė ir civilinė atsakomybė už nekokybiškai įrengtas Ekspozicijos erdves ir per Sutartyje nustatytą garantinį laiką. Paslaugos teikėjas įsipareigoja garantiniu laikotarpiu savo sąskaita skubiai ištaisyti trūkumus, susijusius su nepakankama įrengimo kokybe, blogomis konstrukcijomis ir netinkamomis medžiagomis.

38. Defektai turi būti taisomi, padaryta žala likviduojama iš karto. Ekspozicijos naudojimo metu išaiškėjus ar atsiradus defektams, Užsakovas raštu praneša apie juos Paslaugos teikėjui ir nurodo terminą, iki kurio defektai turi būti ištaisyti. Paslaugos teikėjas yra atsakingas už visų defektų taisymą, išskyrus tuos atvejus, kuriuos sukėlė netinkamas naudojimas.

**EKSPOZICIJOS ERDVIŲ PROJEKTAVIMO IR ĮRENGIMO MINIMALŪS REIKALAVIMAI TURINIO PATEIKIMUI, NUMATOMOS EKSPONATŲ RŪŠYS**

**Reikalavimai Kauno Tado Ivanausko zoologijos muziejaus ekspozicijos interjerams projektuoti ir įrengti**

|  |
| --- |
| **Kontaktinė informacija:**  Rokas Cicėnas tel. +370 616 04 119 rokas.cicenas@zoomuziejus.lt |

**1 lentelė.** Patalpų aprašymas

|  |  |
| --- | --- |
| **Adresas** | Kauno Tado Ivanausko zoologijos muziejus, Laisvės al. 106, Kaunas. |
| **Rengiamos ekspozicijos yra trečiame pastato aukšte.** | |
| **Istorinė ekspozicija** | Pagrindinis lankytojų įėjimas į Muziejaus ekspoziciją (plotas – 29 m2) |
| **Fojė** | Tarpinė erdvė tarp ekspozicijų (plotas – 62,42 m2) |
| **Medžioklės raidos ekspozicija** | Medžioklės raidos ekspozicija (plotas – 261,13 m2) |

**2 lentelė.** Konkretūs reikalavimai Ekspozicijos erdvėms įrengti

|  |
| --- |
| **Istorinė ekspozicija** |
| **Plotas – 29 m2.** |
| Erdvėje atskleidžiama Kauno Tado Ivanausko zoologijos muziejaus kūrimo istorija bei muziejaus įkūrėjo prof. Tado Ivanausko indėlis į Lietuvos zoologijos mokslo raidą ir gamtamokslinį ugdymą. Pasitelkiant vizualius, garso ir inovatyvius skaitmeninius sprendimus lankytojai supažindinami su institucijos ištakomis, kultūriniu kontekstu ir istoriniais eksponatais. Siekiama sukurti dinamišką aplinką, kurioje informacija būtų prieinama ir patraukli skirtingo amžiaus lankytojams.  **Teminiai akcentai ir sprendimai:**   * Interaktyvi sistema, talpinanti 150–200 istorinių nuotraukų bei dokumentinių kadrų. Įtraukta 10 vaizdo klipų (iki 1 min trukmės). * Inovatyvus sprendimas, leidžiantis lankytojams užduoti klausimus ir gauti „atsakymus“ iš įkūrėjo – naudojamas projektorius, televizorius, išmanus ekranas ar kitas technologinis sprendimas. * Istoriniai eksponatai pateikiami muziejaus, integruojami į ekspoziciją naudojant modernius eksponavimo būdus (vitrinos, pažymėti kontekstiniai laukai, apšvietimas, tekstai). |
| **Specialieji reikalavimai** |
| * Integracija su likusia muziejaus ekspozicija – užtikrinamas vientisumas, tačiau istorinė erdvė pasižymi savita atmosfera. * Vizualiniai sprendimai pagrįsti autentika, medžiagiškumu, derinant klasiką su interaktyvumu. * Gali būti pritaikytas sensorinis arba gestų valdymas, subtitrai, kelių kalbų režimas. |

|  |
| --- |
| **Fojė** |
| **Plotas – 62,42 m2.** |
| Tarp ekspozicinių salių esančioje fojė turi būti sukurta **Tiekėjo siūloma instaliacija ant vienos sienos**, kuri papildo bendrą ekspozicijos koncepciją. |


|  |
| --- |
| **Medžioklės raidos ekspozicija** |
| **Plotas – 261,13 m2.** |
| Sukurti 4–5 tarpinės ekspozicijos elementus, atspindinčius žmogaus ir gyvūnų santykių evoliuciją bei gyvūnų vaidmenį ir svarbą žmonijos istorijoje nuo priešistorinių laikų iki šių dienų. Ekspozicijose turi būti išlaikytas chronologinis nuoseklumas, pateikiamos istorinės detalės, akcentuojama ir šiuolaikinė problematika, susijusi su žmogaus ir gyvūno santykiais.  **Siūlomi tarpinių ekspozicijų laikotarpiai:**   * Priešistoriniai laikai; * Viduramžiai (X–XV a.); * Dvarų kultūra (XV–XIX a.); * Modernūs laikai (XXI a.). |
| **Specialieji reikalavimai** |
| * Sukurti atskiras individualias jutimines pažintines edukacines erdves (10–15 m²), kurių temos būtų glaudžiai susijusios su ekspozicijos koncepcija. Šios erdvės turi būti natūraliai integruota į bendrą ekspozicijų išdėstymą ir prisidėti prie lankytojo patirties stiprinimo. * **Ekspozicijos akcentas –** gyvūno, atspindinčio ypač svarbius medžioklės Lietuvoje aspektus, iškamša arba rekonstrukcija. Tiekėjas turi pasiūlyti unikalią gyvūno iškamšą arba tikslią rekonstrukciją, kuri būtų sukurta ir integruota į vieną iš tarpinių ekspozicijų. * Parengti du animacinius ar video vaizdo įrašus (4–5 min. trukmės), kurie būtų rodomi ekspozicijoje, pasitelkiant inovatyvius technologinius sprendimus (pvz., interaktyvūs ekranai, projekcijos, erdvinės hologramos, judesio ar garso jutikliai, papildytos realybės sprendimai ir kt.). Vaizdo įrašų turinys turi išplėsti Medžioklės ekspozicijos tematiką, ją paaiškinti ir tapti jos dominante. Vaizdo įrašai turi skatinti lankytojų įsitraukimą ir padėti giliau suprasti žmogaus bei gyvūno santykių raidą. Vizualizuoti ir aprašyti vaizdo įrašų eksponavimo būdą. |

**Priedas Nr. 1**

|  |
| --- |
| **ekspozicijų salių įrengimo ir vertybių eksponavimo**  **sąlygos ir rekomendacijos** |
| **Bendros erdvių įrengimo sąlygos ir rekomendacijos** |
| 1. Ekspozicijos salių įranga turi saugoti eksponatus nuo sunykimo, sužalojimo ar grobimo. 2. Optimali temperatūra eksponatams iš įvairių medžiagų 18°±2°C, o santykinis drėgnis – 55% ±5%. 3. Ekspozicijų salėse maksimalus apšvietimas neturi viršyti 75 liuksų. Infraraudonieji spinduliai neleistini vitrinose. Neleistina, kad tiesioginiai saulės spinduliai patektų ant eksponatų. 4. Liuminescencinių lempų naudoti muziejuje nerekomenduojama. 5. Kaitinamųjų lempų neturi būti uždarose vitrinose. Jos išdėstomos taip, kad šviesa kristų 45° kampu ir eksponatų paviršius neįkaistų. 6. Naudoti ugniai atsparias medžiagas. 7. Saugant eksponatus nuo kenksmingos natūralios šviesos ir tiesioginių saulės spindulių, visi langai turi būti su užuolaidomis, žaliuzėmis arba langai stiklinti apsauginiais UV spindulių nepraleidžiančiais stiklais. 8. Ekspozicijai ir parodoms apipavidalinti reikėtų naudoti kuo mažiau vilnonių audinių, salėse netiesti kilimų. |
| **Bendrosios eksponatų eksponavimo sąlygos ir rekomendacijos** |
| 1. Neeksponuoti visų rūšių eksponatų prie šildymo ar šilumą skleidžiančių įrengimų ir ventiliacinių angų arčiau kaip per vieną metrą. 2. Negalima eksponatų remti prie sienos be tarpiklių. 3. Jeigu eksponatas eksponuojamas atvirai, ne spintoje ar vitrinoje, jį būtina pritvirtinti ir atvirą ekspoziciją atitverti arba eksponatas turėtų būti uždengiamas stikliniu gaubtu, kuris pritvirtinamas, kad nejudėtų. 4. Unikalius, ypač vertingus, trapius, smulkius ir pagamintus iš tauriųjų metalų ir brangakmenių eksponatus, taip pat ginklus eksponuoti įstiklintose spintose ar vitrinose. Vitrinose, spintose, kur eksponuojami tokie eksponatai, turi būti įrengta signalizacija. 5. Negalima užlenkti arba apkarpyti eksponato kraštus ir keisti jo dydį, išardyti išlikusį originalų autoriaus arba tai epochai būdingą apipavidalinimą. 6. Eksponatai iš sidabro neturi liestis prie kartono, popieriaus, audinių, turinčių sieros. |

**3 lentelė. Medžiagų tinkamumas**

|  |  |  |
| --- | --- | --- |
| **Medžiaga** | **Netinkamos** | **Tinkamos** |
| Medis | Neseniai nukirstas, neišdžiūvęs, rūgštus ar sakingas medis.  Kedras, ąžuolas, bukas, eglė, kėnis | Senas, gerai išdžiūvęs; geriau rinktis metalą.  Beržas, raudonmedis, tuopa |
| Metalas | Dažyti aliejiniais ar alkidiniais  dažais | Dažyti milteliniu būdu, anoduotas aliuminis, nerūdijantis plienas |
| Adhezyvai, hermetikai | Gyvūniniai klijai; PVA emulsija;  šlapalo-formaldehido derva;  lipnūs klijai ir juostelės (tiesioginiam kontaktui su eksponatais) | Akriliniai (be tiesioginio kontakto su eksponatais) |
| Dažai ir dangos | Aliejiniai ir alkidiniai, PVA emulsija | Akriliniai. Kai kurie vandeniu skiedžiami poliuretanai |
| Faneruotos ir  sluoksniuotosios plastiku  medžio plokštės | Jeigu gamyboje naudojami  netinkami klijai | Rinktis pagal naudojamų klijų tinkamumą |
| Popierius ir kartonas | Rūgštūs, turintys lignino:  kartonas, pergaminas (sviestinis  popierius), blizgantis gliancinis), impregnuotas | Neutralus popierius ir kartonas |
| Tekstilė | Vilna išskiria vandenilio sulfidą; kilimai ir medžiagos, apretuotos poliuretanformaldehido dervomis | Nebalinta medvilnė, linas;  poliesterio ir poliakrilato  neaustinis pluoštas |
| Polimerinės medžiagos  *(Klijai, lakai, plastikai, putplasčiai, poroplastai)* | Aliejiniai, alkidai, poliuretanai,  modifikuoti aliejai,  polivinilchloridai, chlorinti  kaučiukai, celiuliozės nitratas,  polivinilo chloridas, putų  poliuretanas (netinka ilgam laikui) | Polietilenas, polipropilenas,  poliesteris, polistirenas,  akriliniai polimerai (organinis stiklas) |
| Pagalbinės medžiagos | Smėlis, dirvožemis, žvirgždas | Stiklas, keramika, metalas, *Velcro* |

**Priedas Nr. 2.** Kauno Tado Ivanausko zoologijos muziejaus ekspozicijos erdvės (3 aukštas).

Visą informaciją ir / ar medžiagą, kuri bus reikalinga ekspozicijai įrengti, pateiks Užsakovas.

**4 lentelė. Aplinkosauginiai reikalavimai**

Šiam pirkimui yra taikomi aplinkosauginiai kriterijai, nustatyti vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“:

Baldai:

|  |  |
| --- | --- |
| Reikalavimas | Pagrindžiantys dokumentai |
| Ne mažiau kaip 80 proc. balduose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas. | a) FSC®100 arba PEFC, arba kitas darnaus miškų ūkio standarto sertifikatas, arba  b) Pripažintos įstaigos arba paskelbtosios (notifikuotos) institucijos atlikto bandymo protokolas, tyrimų ataskaita ar pažyma, arba  c) kiti lygiaverčiai įrodymai. |
| Visos plastikinės dalys, kurių masė ≥ 50 g, turi būti paženklintos kaip tinkamos perdirbti pagal LST EN ISO 11469 „Bendrasis plastikinių gaminių identifikavimas ir ženklinimas“ (toliau – LST EN ISO 11469) ar lygiavertį standartą | a) Ekologinis ženklas Nordic Swan arba kitas I tipo ekologinis ženklas (sertifikatas), kuris įrodytų, kad visos plastikinės dalys, kurių masė ≥ 50 g, yra paženklintos kaip tinkamos perdirbti pagal nurodytą standartą, arba  b) pripažintos įstaigos arba paskelbtosios (notifikuotos) institucijos atlikto bandymo protokolas, tyrimų ataskaita ar pažyma, arba  c) gamintojo techniniai dokumentai, arba  d) saugos duomenų lapas, arba  e) kiti lygiaverčiai įrodymai. |
| Jei baldo kamšalo sudėtyje naudojamos sintetinės poliesterio medžiagos, jų sudėtyje turi būti dalis perdirbtų medžiagų | a) Gamintojo techniniai dokumentai, kuriuose būtų nurodyta perdirbtų medžiagų dalis, arba  b) pripažintos įstaigos arba paskelbtosios (notifikuotos) institucijos atlikto bandymo protokolas, tyrimų ataskaita ar pažyma, arba  c) gamintojo ar tiekėjo deklaracija (pateikiant objektyvius įrodymus), arba  d) kiti lygiaverčiai įrodymai. |
| Paviršiams dengti naudojamuose produktuose:  1. neturi būti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), sukeliančios paveldimus genetinius defektus (H340, H341), toksiškos reprodukcijai (H360D, H360F, 361f, 361d), pavojingos vandens aplinkai (H400, H410, H411), toksiškos ar labai toksiškos (H300, H301, H310, H311, H330, H331), kenkia organams (H370), veikdamos ilgą laiką pakenkia kai kuriems organams (H372);  2. neturi būti daugiau kaip 5 proc. masės lakiųjų organinių junginių (LOJ);  3. neturi būti chromo (VI) junginių;  4. formaldehido išmetamieji teršalai neturi viršyti 0,05 ppm. | a) Ekologinis ženklas European Ecolabel arba Nordic Swan, arba kitas I tipo ekologinis ženklas (sertifikatas), kuris įrodytų, kad paviršiams naudojamuose produktuose nėra/neviršija reikalavime nurodytų medžiagų, arba  b) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma arba  c) gamintojo techniniai dokumentai, arba  d) saugos duomenų lapas, arba  e) gamintojo ar tiekėjo deklaracija (pateikiant objektyvius įrodymus), arba  f) kiti lygiaverčiai įrodymai. |

Televizoriai ir monitoriai:

|  |  |
| --- | --- |
| Reikalavimas | Pagrindžiantys dokumentai |
| Prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus. | Dėl prekės energinio efektyvumo klasės:  a) Siūlomo (-ų) gaminio (-ių) galiojanti energijos vartojimo efektyvumo etiketė, suteikta pagal ES energijos vartojimo efektyvumo ženklinimo sistemos reglamentą (ES) 2017/1369, arba  b) gaminio informacijos lapas, įrodantis, kad siūlomo gaminio energijos vartojimo efektyvumo klasė yra ne žemesnė nei reikalaujama, arba  c) kiti lygiaverčiai įrodymai.  Jeigu prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus:  a) gamintojo atitikties deklaracija, patvirtinanti, kad prekės atitinka Europos Komisijos reglamentuose dėl gaminių ekologinio projektavimo nurodytus reikalavimus, arba  b) gamintojo techniniai dokumentai, arba  c) kiti lygiaverčiai įrodymai. |
| Produkte neturi būti gyvsidabrio | a) Ekologinis ženklas the Blue Angel arba Nordic Swan, arba kitas I tipo ekologinis ženklas (sertifikatas), kuris įrodytų, kad produkte nėra gyvsidabrio arba  b) gamintojo techniniai dokumentai, arba  c) gamintojo ar tiekėjo deklaracija (pateikiant objektyvius įrodymus), arba  d) kiti lygiaverčiai įrodymai. |
| Plastikinėse detalėse neturi būti naudojamos cheminės medžiagos, klasifikuojamos priskiriant bet kurią iš nurodytų pavojingumo frazę pagal Reglamentą (EB) Nr. 1272/2008 (OL 2008 L 353, p. 1): kancerogeninės (H350), sukeliančios paveldimus genetinius defektus (H340), toksiškos reprodukcijai (H360F, H360FD, H360D, H360Df, H361f, H361fd, H360Df, H361d, H360Fd). | a) Ekologinis ženklas European Ecolabel arba the Blue Angel, arba Nordic Swan, arba kitas I tipo ekologinis ženklas (sertifikatas), kuris įrodytų, kad plastikinėse detalėse nenaudojamos nurodytos cheminės medžiagos, arba  b) gamintojo techniniai dokumentai, arba  c) gamintojo ar tiekėjo deklaracija (pateikiant objektyvius įrodymus), arba  d) kiti lygiaverčiai įrodymai. |

Tiekėjas Užsakovui Prekių pristatymo metu turi pateikti dokumentus, patvirtinančius atitiktį aplinkosauginiams reikalavimams.